|  |  |  |
| --- | --- | --- |
|  |  |  |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**Cu privire la aprobarea proiectului de lege pentru**

**modificarea şi completarea unor acte legislative**

**-------------------------------------------------------------------**

Guvernul HOTĂRĂŞTE:

1. Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.
2. Se abrogă Hotărîrea Guvernului nr. 334  din  04.06.2015 cu privire la aprobarea proiectului de lege pentru modificarea єi completarea unor acte legislative (*Monitorul Oficial nr.144-149/379 din 12.06.2015).*

**Prim-ministru VALERIU STRELEŢ**

Contrasemnează:

Viceprim-ministru,

ministrul economiei Stephane Christophe BRIDЕ

Ministrul justiţiei Vladimir Cebotari

Vizează:

Secretarul general adjunct al Guvernului Roman CAZAN

Aprobată în şedinţa Guvernului

din

Proiect

**PARLAMENTUL REPUBLICII MOLDOVA**

**LEGE**

**pentru modificarea şi completarea unor acte legislative**

Parlamentul adoptă prezenta lege organică.

**Art. I.** –Legea nr. 422-XVI din 22 decembrie 2006 privind securitatea generală a produselor (Monitorul Oficial al Republicii Moldova, 2007, nr.36-38, art.145), cu modificările ulterioare, se modifică şi se completează după cum urmează:

1. Pe întreg parcursul textului cuvintele „plasarea pe piață” se substituie cu cuvintele „punerea la dispoziție pe piață”, la cazul gramatical corespunzător.
2. Articolul 1 se completează cu alineatele (4) şi (5) cu următorul cuprins:

„(4)Prezenta lege nu se aplică:

a) produselor alimentare;

b) hranei pentru animale, plantelor şi animalelor vii;

c) produselor de origine umană şi produselor de origine vegetală şi animală care sînt direct legate de reproducerea lor viitoare;

d) substanţelor narcotice, psihotrope şi precursorilor;

e) dispozitivelor medicale, dispozitivelor medicale implantabile active, dispozitivelor medicale pentru diagnostic in vitro;

f) produselor medicamentoase de uz uman şi veterinar.

 (5) Cerinţele faţă de securitatea produselor menţionate la alin.(4) al prezentului articol sînt reglementate prin legi speciale.”

1. Articolul 2:

noţiunea „plasare pe piaţă a produselor”se substituie cu noţiunea „punerea la dispoziţie pe piaţă” cu următorul cuprins:

„*punerea la dispoziţie pe piaţă* – furnizare pe piaţă a unui produs pentru distribuţie, consum sau utilizare în cursul unei activităţi comerciale în schimbul unei plăţi sau în mod gratuit;”.

1. Articolul 3:

alineatul (1) va avea următorul cuprins:

„(1) Producătorii, importatorii şi distribuitorii sînt obligaţi să pună la dispoziţie pe piaţă numai produse sigure.”;

la alineatul (2), cuvintele „şi cu reglementările sanitare” se exclud.

1. Titlul capitolului IV va avea următorul cuprins:

„Capitolul IV Supravegherea pieţei privind cerinţa generală de siguranţă a produselor”.

6. Se completează cu un nou articol, 71, cu următorul cuprins:

„Articolul 71.Supravegherea pieţei privind cerinţa generală de siguranţă a produselor

(1) Controlul privind respectarea cerinţei generale de siguranţă la introducerea și punerea la dispoziţie pe piaţă a produselor de către producători şi distribuitori se asigură prin activităţile de supraveghere a pieţei, precum şi în cadrul controlului produselor introduse pe teritoriul vamal al Republicii Moldova.

(2) Activităţile de supraveghere a pieţei, precum şi controlul produselor la întrarea pe teritoriul vamal al Republicii Moldova este reglementat, respectiv, de Legea privind supravegherea pieței și de Codul vamal al Republicii Moldova nr.1149-XIV din 20 iulie 2000.”

7. Se completează cu articolele 81 şi 82 cu următorul cuprins:

„Articolul 81. Sistemul de schimb rapid de informaţii privind produsele periculoase

(1) În scopul de a face schimb de informaţii referitor la produsule periculoase între autorităţile de supraveghere a pieţei se creează şi funcţionează sistemul de schimb rapid de informaţii privind produsele periculoase.

(2) Sistemul de schimb rapid de informaţii privind produsele periculoase este constituit din mesajele care sînt transmise de autorităţile de supraveghere a pieţei publice, în cazul constatării de către acestea a produselor periculoase.

(3) Notificarea privind produsul care prezintă un risc grav, include:

1. informaţii care permit identificarea produsului;
2. descrierea riscului implicat, inclusiv un rezumat al încercărilor de laborator a mostrelor de astfel de produse şi al concluziilor acestora care sînt relevante pentru evaluarea riscului;
3. informaţii privind natura şi durata măsurilor luate pentru a preveni riscul (în cazul în care orice măsuri au fost luate), inclusiv măsurile luate de către producători şi / sau distribuitori din propria iniţiativă;
4. informaţi despre lanţul de aprovizionare şi distribuire a acestui produs pe piaţa Republicii Moldova;
5. alte informaţii conform normelor de depunere a astfel de comunicări în sistemul de schimb rapid de informaţii privind produsele periculoase.

(4) Sistemul de schimb rapid de informaţii privind produsele periculoase include, de asemenea, informaţii despre produsele care prezintă un risc grav, primite prin sistemele internaţionale, regionale sau naţionale  de notificare sau de altă natură din partea autorităţilor competente din alte state.

(5) Informaţiile din sistemul de schimb rapid de informaţii privind produsele periculoase trebuie să fie puse la dispoziţia autorităţilor de supraveghere a pieţei, organului vamal, autorităţii publice centrale, care elaborează politica în domeniul protecţiei consumatorilor.

(6) Funcţionarea sistemului de schimb rapid de informaţii privind produsele periculoase este asigurată de Agenţia pentru Protecţia Consumatorilor.

(7) Concepţia şi regulamentul privind funcţionarea sistemului de schimb rapid de informaţii privind produsele periculoase şi a modului de furnizare a informaţiilor şi preluarea acestora sînt aprobate de Guvern.

**Articolul 82.** Accesul Republicii Moldova la sistemele internaţionale, regionale sau naţionale  de notificare cu privire la produsele periculoase

* + - 1. Republica Moldova, în conformitate cu tratatele internaţionale la care Republica Moldova este parte sau, în cazul sistemelor naţionale ale Republicii Moldova, în conformitate cu acordurile interdepartamentale, poate avea acces la sistemele internaţionale, regionale sau naţionale  de schimb rapid de informaţii cu privire la produsele periculoase.
			2. Accesul la sistemele menţionate la alineatul (1) al prezentului articol se efectuează pentru schimbul de date între sistemele informaţionale de schimb rapid de informaţii cu privire la produsele periculoase.
			3. Coordonarea activităţilor privind accesul Republicii Moldova la sistemele internaţionale, regionale sau naţionale  de schimb rapid de informaţii cu privire la produsele periculoase se efectuează de autoritatea publică centrală de specialitate, responsabilă de elaborarea politicii de stat în domeniul protecţiei consumatorilor.”

Art. II. – La articolul 29 al Legii nr.131 din 8 iunie 2012 privind controlul de stat asupra activităţii de întreprinzător (Monitorul Oficial al Republicii Moldova, 2012, nr. 181-184, art. 595), cu modificările şi completările ulterioare, alineatul (9) se completează în final cu sintagma „şi/sau aplică masuri corective în cazul produselor periculoase, care prezintă un risc şi/sau nu corespund cerinţelor esenţiale stabilite în conformitate cu legea”.

Art. III. – Prezenta lege intră în vigoare la expirarea a 12 luni de la data publicării în Monitorul Oficial al Republicii Moldova.

Preşedintele Parlamentului